**Ministru kabineta noteikumu projekta “Grozījumi Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums unprojekta spēkā stāšanāslaiks (500 zīmes bez atstarpēm) | Mērķis – atbilstoši Komisijas 2020. gada 11. februāra Īstenošanas direktīvas (ES) 2020/177, ar ko attiecībā uz augu kaitīgajiem organismiem sēklās un citā augu reproduktīvajā materiālā groza Padomes Direktīvas 66/401/EEK, 66/402/EEK, 68/193/EEK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, (turpmāk – direktīva 2020/177) prasībām papildināt noteikumus ar prasībām, ka sēklām un sēklaudzēšanas laukiem ir jābūt praktiski brīviem no jebkura kaitīgā organisma, kas samazina sēklu lietderību un pasliktina to kvalitāti, noteikt kaitīgo organismu tolerances līmeņus, kā arī atjaunināt laboratorijā grūti nošķirojamo nezāļu un kultūraugu sugu sarakstus. Noteikumu projektā precizētas arī prasības lauku apskatei un sēklu kvalitātes novērtēšanai. Ņemot vērā direktīvā 2020/177 noteikto, noteikumu projektam jāstājas spēkā 2020. gada 1.jūnijā. |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2. panta 1. punkta "a" apakšpunkts un 17. panta piektā daļa un Brīvas pakalpojumu sniegšanas likuma 14. panta otrā daļa.Direktīva 2020/177. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009. gada 17. februāra noteikumi Nr. 152 "Lopbarības augu sēklaudzēšanas un sēklu tirdzniecības noteikumi" (turpmāk – noteikumi Nr.152).Ar 2019. gada 14. decembri tiek piemērota Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Augu veselības regula).Lai Augu veselības regula varētu tikt īstenota pilnībā, ir pieņemta Komisijas 2019. gada 28. novembra Īstenošanas Regula (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, (turpmāk – Regula 2019/2072) un Komisijas 2017. gada 13. decembra Īstenošanas Regulas (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā (turpmāk – Regula 2017/2313). Regulā 2019/2072 noteikti Eiropas Savienības (ES) karantīnas un reglamentētie nekarantīnas organismi, augi, augu produkti un citi objekti, kā arī prasības ES teritorijas aizsardzībai no fitosanitārā riska. Ir izveidots Savienības reglamentēto nekarantīnas organismu saraksts, paredzēti pasākumi, lai novērstu šo kaitīgo organismu klātbūtni pavairojamajā un tirdzniecībai paredzētajā materiālā, kā arī noteikti to pieļaujamie līmeņi attiecīgajos stādīšanai un sēšanai paredzētajos augos. Regula 2017/2313 reglamentē augu pasu izskatu, saturu un elementus.Noteikumiem Nr.152 ir jāatbilst prasībām attiecībā uz Savienības karantīnas organismiem, aizsargājamās zonas karantīnas organismiem un kaitīgajiem organismiem, turklāt sēklām un sēklaudzēšanas laukiem ir jābūt praktiski brīviem no jebkura kaitīgā organisma, kas samazina sēklu lietderību un pasliktina to kvalitāti. Termins “praktiski brīvs no kaitīgajiem organismiem” nozīmē to, ka kaitīgo organismu, izņemot Savienības karantīnas organismu vai aizsargājamās zonas karantīnas organismu, klātbūtnes līmenis stādīšanai paredzētajos augos ir tik zems, ka šie augi ir pietiekami kvalitatīvi un izmantojami. Lai pārņemtu direktīvas 2020/177 prasības un iekļautu jaunās veselības prasības un pasākumus saistībā ar Savienībā reglamentētajiem nekarantīnas organismiem, sagatavots Ministru kabineta noteikumu projekts “Grozījumi Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi"” (turpmāk – noteikumu projekts).Ar noteikumu projektu tiek papildinātas prasības attiecībā uz Savienībā reglamentēto nekarantīnas organismu pieļaujamajiem līmeņiem sēklaudzēšanas laukos un sēklās sējas lucernai *Medicago sativa* L., kā arī precizēti sēklu kvalitāti apliecinošie dokumenti sēklu tirdzniecībai un sējai savā saimniecībā, izdalot tos atsevišķi sējas lucernai un pārējām lopbarības augu sugām. Personu, kura nodarbojas ar sējas lucernas sēklaudzēšanu vai sēklu apriti un kurai, tirgojot sējas lucernu, būs nepieciešama augu pase, Valsts augu aizsardzības dienests (turpmāk – dienests) turpmāk reģistrēs Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā. Līdz šim šīs personas tika reģistrētas fitosanitārajai kontrolei pakļauto augu produktu apritē iesaistīto personu reģistrā. Reģistra nosaukuma maiņa paredzēta atbilstoši Augu veselības regulas 65. pantam, kas nosaka reģistrāciju Profesionālo operatoru oficiālajā reģistrā. Izstrādes procesā ir arī noteikumu projekts “Grozījumi 2004. gada 30. marta Ministru kabineta noteikumos Nr. 218 “Augu karantīnas noteikumi””, lai izdarītu nepieciešamos grozījumus. Dienests izmantos Sēklaudzētāju un sēklu tirgotāju reģistra datus un Profesionālo operatoru oficiālajā reģistrā reģistrēs visus tos sēklaudzētājus, kas būs iesnieguši iesniegumu lauku apskatei, un nosūtīs sēklaudzētājiem informatīvu vēstuli par reģistrāciju Profesionālo operatoru oficiālajā reģistrā.Tiek grozīts arī grūti nošķirojamo augu sugu saraksts. Tirgū ienākot arvien jaunām un modernākām sēklu šķirošanas iekārtām, ir iespējama ātra un kvalitatīva sēklas materiāla ieguve, attīrot sēklas materiālu no citu augu sēklām. Saskaņā ar spēkā esošajiem noteikumiem Nr. 152 lauku apskatē nosaka to augu skaitu, kuru sēklas sagatavošanas procesā ir grūti nošķirojamas no stiebrzāļu un tauriņziežu sugu sēklām. Šajā sarakstā ietvertas daudzas tādas nezāļu un kultūraugu sugas, kuru sēklas tīrīšanas procesā ir tehnoloģiski nodalāmas, tāpēc šīs nezāļu un kultūraugu sugas lauku apskatē netiks uzskaitītas. Turpmāk tiks uzskaitītas tās sugas, kuru sēklas ir grūti atšķiramas laboratorijā.Noteikumu projektā tiek precizētas noteikumu Nr. 152 tiesību normas, ņemot vērā 2019. gada 7. novembra grozījumus Sēklu un šķirņu aprites likumā. Noteikumu Nr. 152 5. punkts precizējams, lai norādītu personas, kuras saskaņā ar likuma 4. pantu reģistrējamas Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā. Noteikumu Nr. 152 8. punkts precizēts tā, lai nedublētu likuma 4. pantā iekļautās tiesību normas par reģistrācijas anulēšanu un informācijas ievietošanu dienesta tīmekļvietnē par reģistrētajām personām.Turpmāk nebūs prasības sēklu tirgotājiem un ievedējiem norādīt informāciju par tirdzniecībai paredzēto sēklu izcelsmi, un sēklu ievedējiem vairs nebūs jāreģistrējas reģistrā. Precizētas Ekonomiskās sadarbības un attīstības organizācijas (*OECD*) shēmu noteiktās prasības par lopbarības augu pēcpārbaudes maksimāli pieļaujamo šķirnei neatbilstošo augu skaitu.Ievērojot pēdējo gadu klimata pārmaiņas (straujo veģetācijas attīstību pavasarī), noteikumu projektā iesnieguma iesniegšanas datums lauku apskatei no 1. jūnija tiek mainīts uz 25. maiju. Arī sēklu tirgotājiem, kas tirgo citās valstīs sertificētu sēklu sēklaudzēšanai, informācija dienestā būs jāiesniedz par 10 dienām agrāk – 20. maijā. Turpmāk dienests iesniegumus par tādu sēklu sertificēšanu un tirdzniecību, kurām ir pazemināta dīgtspēja, apkopos tikai līdz 20. aprīlim, nevis arī līdz 1. jūnijam, kā bija līdz šim. Tā kā sēklu sertificēšana notiek pirms 1. jūnija, tad nav nepieciešami divi termiņi. Noteikumu projektā noteikts arī pārejas periods šiem termiņiem. Iesniegumu par 2020. gadā nepieciešamajām lauka apskatēm un par sēklu tirdzniecību ar citās valstīs sertificētu sēklu dienestā šogad vārēs iesniegt līdz 1. jūnijam.Turpmāk sēklās, kas apstrādātas ar biopreparātiem, augu aizsardzības līdzekļiem vai ķīmiskām vielām, vairs nebūs jānosaka mitruma saturs un tām atkārtotu kvalitātes pārbaudi varēs veikt pēc diviem vai viena gada, ja tās atbildīs noteikumu projektā ietvertajām prasībām.Noteikumu projekts tiek papildināts ar prasību, ka pirms lauku apskates sēklaudzētājam ir jāinformē dienesta inspektors par laiku, kad sēklaudzēšanas sējumi ir apstrādāti ar augu aizsardzības un mēslošanas līdzekļiem, norādot arī konkrētos līdzekļus. Sēklu un šķirņu aprites likuma 5. panta pirmās daļas 3. punkts paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. Jau patlaban dienesta inspektors vienojas ar sēklaudzētāju par lauku apskates laiku. Lai varētu plānot lauka apskati, dienesta inspektoram ir jāzina, kad sēklaudzēšanas lauks tiek miglots, lai lauku apskate nenotiktu tikko miglotā laukā vai miglošanas laikā, jo tas var radīt kaitējumu inspektora veselībai (ieelpojot vai saskaroties ar ķīmiskajām vielām). Katram augu aizsardzības līdzeklim ir noteikts nogaidīšanas laiks, kad nav ieteicams apmeklēt migloto lauku. Sēklaudzētājam jānodrošina, lai lauku apskate notiktu atbilstošā periodā pēc lauka apstrādes un lai būtu iespēja piekļūt sēklaudzēšanas laukam, kā arī jāuzrāda sēklaudzēšanas lauks dabā, lai inspektors nekļūdīgi varētu veikt lauku apskati un nerastos nevajadzīga nesaprašanās par nepareizā lauka apskati. Ja inspektors ir vienojies ar sēklaudzētāju par noteiktu sēklaudzēšanas lauka apskates laiku, bet brīdī, kad vajadzētu notikt lauku apskatei, bez iepriekšēja brīdinājuma sēklaudzēšanas lauks tiek apstrādāts ar augu aizsardzības un mēslošanas līdzekļiem, inspektoram ir jābūt tiesībām nedoties lauku apskatē un nekaitēt savai veselībai, ja sēklaudzētājs ir bijis negodprātīgs un sniedzis nepatiesu informāciju par lauku apstrādi. Sēklaudzētājiem ir svarīgi, lai tiktu veikta lauku apskate, jo, ja to neveiks, viņš nevarēs sertificēt izaudzēto sēklu.Sēklu parauga noņemšanas laikā reģistrētajai personai ir jānodrošina atbilstoši darba drošības apstākļi. Pašlaik dienesta inspektori saskaras ar grūtībām noņemt sēklu paraugus droši, nekaitējot veselībai. Sēklu maisi ir sakrauti uz paletēm vairākos stāvos un bieži vien novietoti nestabili, tāpēc inspektoram jāstrādā lielā augstumā uz nestabilām virsmām. Ir bijuši gadījumi, kad sēklu maisi ir jau iekrauti mašīnu piekabēs tik blīvi, ka jārāpjas iekšā kravā un jāpārvietojas lienot, lai varētu noņemt paraugu, bet reģistrēta persona aizbildinās ar to, ka nav iespējams sēklu maisus nocelt, jo nav darbinieku. Ja reģistrētā persona nenodrošina kādu no šīm prasībām, dienesta inspektors ir tiesīgs atteikt lauka apskati vai sēklu parauga noņemšanu. Līdz šim noteikumos Nr. 152 noteikti divi dokumenti – sēklu sertifikāts un pārskats “Sēklu novērtēšanas rezultāti”, bet, lai vienkāršotu sistēmu, turpmāk visi sēklu kvalitātes testēšanas rezultāti tiks norādīti vienā dokumentā – sēklu testēšanas pārskatā. Sēklu kvalitāti apliecina etiķete, tāpēc turpmāk tiks izsniegts ne vairs sēklu sertifikāts, bet gan sēklu testēšanas pārskats, kurā būs norādīts, vai sēklu paraugs atbilst noteikumu Nr. 152 prasībām, un attiecīgi uz tā pamata atbilstoši lauku apskatu rezultātiem tiks izsniegtas oficiālās etiķetes. Sēklu testēšanas pārskatā tiks iekļauta norāde par to, vai sēklu partija atbilst vai neatbilst noteikumu Nr. 152 prasībām. Sēklu partijām, kurām līdz 2020. gada 31. maijam izsniegts sēklu sertifikāts un pārskats "Sēklu novērtēšanas rezultāti", sēklu sertifikāts būs derīgs līdz attiecīgās sēklu partijas iztirgošanai, bet pārskats "Sēklu novērtēšanas rezultāti" – no izsniegšanas datuma līdz nākamajai nepieciešamajai atkārtotajai sēklu kvalitātes pārbaudei.Ministru kabineta noteikumu projekts paredz: 1. noteikt prasības, lai nodrošinātu sēklu aizsardzību pret Savienībā reglamentētajiem nekarantīnas organismiem;
2. atjaunināt sarakstu ar augu sugām, kuras sēklu kvalitātes novērtēšanas procesā laboratorijā ir grūti atšķiramas;
3. atteikties no sēklu sertifikāta kā oficiāla kvalitāti apliecinoša dokumenta, sēklu kvalitātes rādītājus norādot sēklu testēšanas pārskatā;
4. precizēt noteikumus Nr. 152, ņemot vērā Sēklu un šķirņu aprites likuma grozījumus;
5. noteikt, ka sēklaudzētājam jāinformē dienesta inspektori par lauka apstrādes laiku ar mēslošanas vai augu aizsardzības līdzekļiem un jāvienojas par lauka apskates laiku, ievērojot veselībai drošu lauku apskates laiku;
6. sēklām, kas apstrādātas ar biopreparātiem, augu aizsardzības līdzekļiem vai ķīmiskām vielām, nenoteikt mitruma saturu un atkārtotu kvalitātes pārbaudi veikt pēc diviem vai viena gada, ja tās atbildīs noteikumu projektā ietvertajām prasībām.

Ņemot vērā direktīvā 2020/177 noteikto, noteikumu projekts stājas spēkā 2020. gada 1. jūnijā.Noteikumu projekti minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz lopbarības augu sēklaudzētājiem un tirgotājiem vai sēklu sagatavotājiem vai saiņotājiem, kas reģistrēti Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precīzāk sakārto nozares specifiskos jautājumus, kas pozitīvi ietekmēs uzņēmējdarbības vidi.Nav paredzama tieša ietekme uz tautsaimniecību. Administratīvais slogs nepalielināsies. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 2020/177;Augu veselības regula;Regula 2019/2072;Regula 2017/2313. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2020/177;Augu veselības regula;Regula 2019/2072;Regula 2017/2313. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2020/177 1.pants, 1. pielikuma 1.punkta 1.daļa | Noteikumu projekta 1.12. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/177 1.pants, 1. pielikuma 1.punkta 2.daļa | Noteikumu projekta 1.9. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/177 1.pants, 1. pielikuma 1.punkta 3.daļa | Noteikumu projekta 1.59.apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/177 1.pants,1. pielikuma 2.punkta 1.daļa | Noteikumu projekta 1.68.apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/177 1.pants,1. pielikuma 2.punkta 2.daļa | Noteikumu projekta 1.68.apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/177 1.pants,1. pielikuma 2.punkta 3.daļa | Noteikumu projekta 1.68. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2020/177 2.pants | Tiks pārņemts ar grozījumiem Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi". |  |  |
| Direktīvas 2020/177 3.pants | Komisijas 2017. gada 16. marta Īstenošanas Lēmums2017/478, ar kuru konkrētas dalībvalstis atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES, atbrīvo Latviju no prasību pārņemšanas vīnogulājiem. |  |  |
| Direktīvas 2020/177 4.pants | Tiks pārņemts ar grozījumiem Ministru kabineta 2009. gada 20. janvāra noteikumos Nr. 54 "Dekoratīvo augu pavairojamā materiāla atbilstības kritēriji un aprites kārtība". |  |  |
| Direktīvas 2020/177 5.pants | Tiks pārņemts ar grozījumiem Ministru kabineta 2010.gada 9.februāra noteikumos Nr.124 "Dārzeņu pavairojamā materiāla atbilstības kritēriji un aprites kārtība". |  |  |
| Direktīvas 2020/177 6.pants | Tiks pārņemts ar grozījumiem Ministru kabineta 2010. gada 29. jūnija noteikumos Nr. 592 "Dārzeņu sēklaudzēšanas un sēklu tirdzniecības noteikumi". |  |  |
| Direktīvas 2020/177 7.pants | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi". |  |  |
| Direktīvas 2020/177 8.pants | Tiks pārņemts ar grozījumiem Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi". |  |  |
| Direktīvas 2020/177 9.pants | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi". |  |  |
| Direktīvas 2020/177 10.pants  | Tiks pārņemts ar grozījumiem Ministru kabineta 2017. gada 7. februāra noteikumi Nr. 76 "Augļu koku un ogulāju pavairošanas materiāla atbilstības kritēriju un aprites noteikumi". |  |  |
| Direktīvas 2020/177 11.panta 1.punkts |  | Nav jāpārņem, jo ir noteikta direktīvas spēkā stāšanās kārtība. |  |
| Direktīvas 2020/177 11.panta 2.punkts |  | Netiek pārņemts, jo tas adresēts Eiropas Savienības institūcijām. |  |
| Direktīvas 2020/177 12.pants |  | Nav jāpārņem, jo ir noteikta direktīvas spēkā stāšanās un piemērošanas kārtība. |  |
| Direktīvas 2020/177 13.pants |  | Nav jāpārņem, jo norādīti adresāti. |  |
| Augu veselības regulas 3.pants | Noteikumu projekta 1.2. un 1.9. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 4.pants | Noteikumu projekta 1.2. un 1.9. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 5.pants | Noteikumu projekta 1.2 un 1.9. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 14.pants | Noteikumu projekta 1.2. un 1.9. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 30.panta 1.punkts | Noteikumu projekta 1.9. un 1.68. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 36.pants | Noteikumu projekta 1.9. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 37.pants | Noteikumu projekta 1.2. un 1.9. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 79.pants | Noteikumu projekta 1.2. un 1.41. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 81.pants | Noteikumu projekta 1.2. un 1.41. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 82.pants | Noteikumu projekta 1.2. un 1.41. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 83.pants | Noteikumu projekta 1.2. un 1.41. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 85.pants | Noteikumu projekta 1.2. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Augu veselības regulas 88.pants | Noteikumu projekta 1.2. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2019/2072 2.panta 2.punkta “a” apakšpunkts | Noteikumu projekta 1.2. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20723.pants | Noteikumu projekta 1.2. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20725.pants | Noteikumu projekta 1.2. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20726.pants | Noteikumu projekta 1.2. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2019/207213.pants | Noteikumu projekta 1.2. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20724.pielikums | Noteikumu projekta 1.14. un 1.41. apakšpunkts  | Pilnībā pārņemts. | Neparedz stingrākas prasības, kā noteikts regulā. |
| Regulas 2019/20725.pielikums | Noteikumu projekta 1.14. un 1.41. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2017/2313 1.pants | Noteikumu projekta 1.34. un 1.36. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Regulas 2017/2313 2.pants | Noteikumu projekta 1.34. un1.36. apakšpunkts | Pilnībā pārņemts. | Neparedz stingrākas prasības, kā noteikts regulā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 “Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija | Nav. |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Projekts šo jomu neskar. |
|  |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu ievietota Zemkopības ministrijas tīmekļvietnes www.zm.gov.lv sadaļā „Sabiedrības līdzdalība” (<https://zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2009-?id=894>) no 05.03.2020. līdz 19.03.2020. un Ministru kabineta tīmekļvietnes (<https://www.mk.gov.lv/content/ministru-kabineta-diskusiju-dokumenti>) sadaļā “Valsts kanceleja” – “Sabiedrības līdzdalība” no 05.03.2020. līdz 19.03.2020. Noteikumu projekts elektroniski nosūtīts saskaņošanai Lauksaimnieku organizāciju sadarbības padomei, Latvijas sēklaudzētāju asociācijai un Zemnieku saeimai. |
| 3. | Sabiedrības līdzdalības rezultāti | Nav saņemti iebildumi par noteikumu projektu. Latvijas sēklaudzētāju asociācijas ierosinājums izskatīts, bet nav ņemts vērā, jo nav iespējams noteikumu projektā mainīt Sēklu un šķirņu aprites likumā noteikto divu gadu termiņu personas reģistrācijas anulēšanai Sēklaudzētāju un sēklu tirgotāju reģistrā. Latvijas sēklaudzētāju asociācija izteica priekšlikumu noteikt piecu gadu termiņu pēc pēdējā sēklu sertifikācijas iesnieguma iesniegšanas, kad dienests varētu anulēt reģistrāciju. Latvijas sēklaudzētāju asociācija atbalsta noteikumu projektu. |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Laizāne 67027360

laura.laizane@zm.gov.lv